**מהם עקרונות החינוך הבלתי פורמלי?**

מסר: הבנת עקרונות החינוך הבלתי פורמלי.

**מתודה ראשונה: הבעה יצירתית ושיתוף**

(דרך העברת הפעילות – שיחת ווידאו בכל אחת מהפלטפורמות האינטרנטיות)

מחלקים את החניכים לשתי קבוצות, ומבקשים מחצי מהחניכים לצייר או לכתוב את מה שהם מצליחים להבין מהביטוי 'חינוך בלתי פורמלי' ומהחצי השני לעשות את אותו הדבר בנוגע ל'חינוך פורמלי'. כל חניכה יכולה להעלות על הכתב את מה שעולה על דעתה.
נבקש מהחניכים להראות לשאר חברי הקבוצה את הדף או ישתף אותנו במה זה מבחינתו זה חינוך בלתי פורמלי.

**הערות למדריכה** : השתדלו לא להכווין את החניכים יותר מידי במחשבה שלהם ולתת להם באמת מחשבה חופשית בנושא. **זמן:** 10 דק | **נספחים:** | **ציוד:** דפים וטושים שיש לכל חניך.ה בבית |

**מתודה שנייה: דיון בשאלה**

המדריכה תציג את עקרונות החינוך הבלתי פורמלי– כל אחת מהחניכות תקבל את העקרונות לטלפון הפרטי והן יעברו על זה ביחד. המדריכה תקיים דיון בשאלה –

-האם כולכן הבנתן את העקרונות האלו ? מה לא היה לכן ברור ?

- האם אתן חושבות שאנחנו מצליחים לקיים את העקרונות האלו בתנועה ?

- - ע"פ העקרונות, מהם לדעתכם ההבדלים המשמעותיים בין החינוך הפורמלי לחינוך בלתי פורמלי?

**הערות למדריך:** מומלץ לתת לכל אחת את הזמן להתבטא ולבטא את עצמה. וידוא הבנה של העקרונות.

**זמן:** 20 דקות| **נספחים:** לשמור את הכרטיסיות המצורפות לפעילות כתמונות בטלפון | **ציוד:** |

**ערכים סותרים**

קיום בו זמני של הגדרות שונות ומשתנות

(לדוגמה: ערכי תחרות ושיתוף

פעולה)

**איזון**

מקום הפרט משתנה בתוך הקהילה, בכך נוצרת מערכת מאוזנת (תפקידים משתנים: לפעמים אני ראש צוות ולפעמים אני פעיל בצוות של מישהו אחר)

**בחירה**

בחירה חופשית בכל הנוגע

להצטרפות למסגרת, עזיבת

המסגרת ופעילויות בתוכה.

**למידה בהתנסות**

דחייה זמנית של מחויבויות

והחלטות, המעודדת "ניסוי

וטעייה"

**סמליות**

ייחוס משמעות סמלית לעשייה

ו/או להמרה של סמלים

למעשים.

**רב ממדיות**

מרחב גדול של תחומי פעילות

ומיומנויות מגוונות, שוות ערך

מבחינת החשיבות וההערכה

החברתית.

**מסגרת גמישה**

תנועה מתמדת של הגדרות התפקידים

הנעשית בהתאם לאינטרסים

ונסיבות משתנים.

**טווח קצר וארוך**

עבודה על פעילות בעלת תגמול מידי בצד עבודה המכוונת בעיקר להשגת תוצאות בעתיד

**למידה בהתנסות**

דחייה זמנית של מחויבויות

והחלטות, המעודדת "ניסוי

וטעייה"

**בחירה**

בחירה חופשית בכל הנוגע

להצטרפות למסגרת, עזיבת

המסגרת ופעילויות בתוכה.